تورکیه‌نین بیرلشمیش میللتلر تشکیلاتینداکی دایمی نماینده‌سی‌نین یاردیمجیسی گوون بگچ بولوجو ترور تشکیلاتی پ.کا.کا و اونون سوریه-ده کی قولو اولان پ.ی.د-نین، داعش و بوکو حرام کیمی قادین و قیز اوشاقلاری استثمار ائتدیگینی سویله‌دی.
گوون بگچ بمت گوونلیک شوراسینداکی "قارشیدورما‌لاردا جینسی استثمار" باش‌لیق‌لی ایجلاسدا ائتدیگی چیخیشدا قارشیدورما‌لارین قادین و قیز اوشاق‌لاری اوزریندکی آغیر تأثیرلرینه، آرتان جینسی زوراکی‌لیق حادثه‌لری‌نین دؤیوش تاکتیکی و سیویل لره یونلیک سیستم‌لی بیر هوجوم اولا‌راق ایستیفاده ائدیلمه‌سینه دقت چکدی.
داعش و بوکو حرام کیمی ترور تشکیلات‌لاری‌نین قادین‌لارا و قیزلارا قارشی ایرنج داورانیش‌لاری‌نین هر پلاتفورمدا قینانماسی‌نین واجیب‌لیگینه توخونان بگچ دئدی کی، ترور تشکیلاتی پ.کا.کا / پ.ی.د، داعش و بوکو حرام کیمی قادین‌لار و قیز اوشاقلارینی استثمار ائدیر، اونلارین خیدمتینده اولان قادین‌لار بئله جینسی استثمارا معروض قالیرلار.
آرتان زوراکی‌لیق حادثه‌لری‌نین، مجبوری کؤچ حادثه‌لری‌نین اینسان آلوئرینه شرایط حاضیرلادیغینی و بونون دا جینسی استثمارا سبب اولدوغونو بیل‌دیرن بگچ قئید ائتدی کی، تورکیه اینسان حاق‌لارینی پوزان، اینسان قورورو و حیثیتینه قارشی سوچ تشکیل ائدن اینسان قاچاقمالچی‌لیغی ایله موباریزه‌یه بؤیوک اهمیت وئریر.
سوریه-ده کی جینسی زوراکی‌لیق حادثه‌لرینه ده توخونان بگچ جینسی زوراکیلیغین موختلیف قروپ‌لار طرفین‌دن ساواش، ترور و ایشگنجه تاکتیکی اولا‌راق ایستیفاده ائدیلدیگینی ده سؤیله‌دی.
سوریه-لی لرین، خصوصیله ده قادین و قیز اوشاق‌لاری‌نین جینسی شدت تهدیدی آلتیندا یاشاماغا داوام ائتدیگی‌نین وورغولایان بگچ، سوریه رئژیمی‌نین نظارت مرکزلرینده کی دهشت‌لی جینسی زوراکی‌لیق حادثه‌لری‌نین بمت راپورلاریندا سندلرله یئر توتدوغونو و تورکیه‌نین آستانا دانیشیق‌لاریندا محبوس‌لارین سربست بوراخیلماسی سعی‌لری‌نین ده بو چرچیوه‌ده موضوع ایله علاقه‌لی اولدوغونو وورغولادی.
